recursal/SuperWikiNEXT-32B huggingface dataset:
**แถลงการณ์รัสเซลล์–ไอน์สไตน์** เป็นแถลงการณ์ของเบอร์ทรันด์ รัสเซลล์ในกรุงลอนดอน เมื่อวันที่ 9 กรกฎาคม ค.ศ. 1955 ระหว่างสงครามเย็น แถลงการณ์นี้มีสาระสำคัญเน้นย้ำถึงภัยจากอาวุธนิวเคลียร์และเรียกร้องให้ผู้นำชาติต่าง ๆ หามติร่วมกันเพื่อป้องกันความขัดแย้งในระดับนานาชาติ ผู้ลงนามในแถลงการณ์นี้ประกอบด้วยนักวิทยาศาสตร์และปัญญาชนชั้นนำ รวมถึงอัลเบิร์ต ไอน์สไตน์ที่ลงนามก่อนเสียชีวิตในวันที่ 18 เมษายน ค.ศ. 1955 ไม่กี่วัน หลังจากประกาศไม่นาน ไซรัส เอส. อีตันได้เสนอและสนับสนุนให้จัดการประชุมดังกล่าวขึ้น ดังที่ได้เรียกร้องไว้ในแถลงการณ์ โดยจัดในพักวอช รัฐโนวาสโกเชีย ประเทศแคนาดา ซึ่งเป็นบ้านเกิดของอีตัน การประชุมดังกล่าวมีขึ้นในเดือนกรกฎาคม ค.ศ. 1957 และถือเป็นการประชุมครั้งแรกของการประชุมพักวอชว่าด้วยวิทยาศาสตร์และกิจการโลก

พื้นหลัง
--------

ในวันที่ 19 กรกฎาคม ค.ศ. 1945 การจุดระเบิดปรมาณูครั้งแรกได้เกิดขึ้นในทะเลทรายตอนเหนือของเมืองแอละมะกอโด รัฐนิวเม็กซิโก หลังจากนั้นในวันที่ 6 สิงหาคม ค.ศ. 1945 สหรัฐอเมริกาได้ทิ้งลิตเติลบอยลงในเมืองฮิโระชิมะและทิ้งแฟตแมนที่นะงะซะกิ 3 วันหลังจากนั้น ผลจากเหตุการณ์ทั้งสอง มีประชาชนผู้บริสุทธิ์ถูกฆ่าไปกว่า 100,000 คน

ในวันที่ 18 สิงหาคม ค.ศ. 1945 *Glasgow Forward* ได้เผยแพร่ข้อคิดเห็นของเบอร์ทรันด์ รัสเซลล์เป็นครั้งแรกในเรื่องดังกล่าว ซึ่งเขาเริ่มเขียนในวันที่ระเบิดปรมาณูลงนะงะซะกิ ทั้งนี้ข้อคิดเห็นบางส่วนปรากฏในแถลงการณ์ฉบับนี้ด้วย

หลังจากทราบถึงผลของระเบิดปรมาณูในฮิโระชิมะและตระหนักถึงการแข่งขันกันสะสมอาวุธนิวเคลียร์ที่กำลังจะเกิดขึ้น โจเซฟ รอทแบลทได้ตัดสินใจลาออกจากโครงการแมนแฮตตันด้วยเหตุผลทางศีลธรรม และให้ความเห็นว่าเขาเริ่มเป็นห่วงอนาคตทั้งมวลของมนุษยชาติ

รัสเซลล์และรอทแบลทได้ร่วมกับอัลเบิร์ต ไอน์สไตน์ และนักวิทยาศาสตร์คนอื่น ๆ ในการร่างแถลงการณ์ที่ภายหลังเรียกว่า**แถลงการณ์รัสเซลล์–ไอน์สไตน์**

สาระสำคัญ
---------

แถลงการณ์นี้เรียกร้องให้จัดการประชุมที่นักวิทยาศาสตร์จะได้ประเมินถึงอันตรายที่อาจเกิดจากอาวุธอานุภาพทำลายล้างสูง (ภายหลังพิจารณาเฉพาะอาวุธนิวเคลียร์) รวมทั้งเน้นว่าการประชุมนี้ต้องเป็นไปโดยปราศจากการเข้ามามีอิทธิพลของการเมือง หนึ่งในวลีที่มักอ้างถึงบ่อย มี วลีของรอทแบลทในสุนทรพจน์รับรางวัลโนเบลสาขาสันติภาพเมื่อ ค.ศ. 1995 ที่ว่า "จดจำมนุษยชาติของคุณ และลืมที่เหลือ" (Remember your humanity, and forget the rest)

ผู้ร่วมลงนามในแถลงการณ์
-----------------------

* แมกซ์ บอร์น
* เพอร์ซี วิลเลียมส์ บริดจ์แมน
* อัลเบิร์ต ไอน์สไตน์
* ลีโอโพลด์ อินเฟลด์
* เฟรเดริก โชลิออ กูรี
* เฮอร์แมนน์ โจเซฟ มุลเลอร์
* ไลนัส พอลิง
* ซี. เอฟ. พาวเวลล์
* โจเฟซ รอทแบลท
* เบอร์ทรันด์ รัสเซลล์
* ฮิเดกิ ยุกะวะ

ในรายนามข้างต้น 10 ใน 11 เป็นผู้ได้รับรางวัลโนเบล ยกเว้นเพียงแต่ลีโอโพลด์ อินเฟลด์

อ้างอิง
-------

* The Origins of the Russell–Einstein Manifesto เก็บถาวร 2006-10-10 ที่ เวย์แบ็กแมชชีน, โดย Sandra Ionno Butcher, พฤษภาคม ค.ศ.2005.
* The First Pugwash Conference.
* Pugwash and Russell's Legacy เก็บถาวร 2012-12-12 ที่ archive.today โดย John R. Lenz.
* *Science and World Affairs: history of the Pugwash Conferences*, 1962, โดย Professor J. Rotblatt
โทริอิที่ศาลเจ้าอิสึกุชิมะ เป็นโทริอิรูปแบบ *เรียวบุ*
โทริอิของเจ้าที่ริมถนนในนะงะซะกิ
**โทริอิ** (ญี่ปุ่น: 鳥居; โรมาจิ: *Torii*, ความหมาย: ที่ของปักษา) คือซุ้มประตูแบบญี่ปุ่น ตั้งไว้เพื่อให้ผู้คนได้รับรู้ว่า อาณาเขตเบื้องหลังเสาโทริอินี้เป็นอาณาเขตของเทพเจ้า เพื่อที่ผู้คนจะได้ไม่เผลอกระทำการอันจะเป็นการดูหมิ่นสิ่งศักดิ์สิทธิ์ โทริอิสามารถพบได้ตามศาลเจ้าชินโตตลอดจนวัดพุทธบางแห่งในประเทศญี่ปุ่น ซึ่งในแผนที่ของญี่ปุ่น จะใช้สัญลักษณ์โทริอิ เป็นเครื่องหมายบอกตำแหน่งศาลเจ้าต่าง ๆ นอกจากนี้ อาจพบโทริอิได้ตามทางเดินและท้องถนนทั่วไปที่แถวนั้นอาจมีเจ้าที่หรือสิ่งศักดิ์สิทธิ์อยู่ หรือแม้แต่ในป่าหรือภูเขาลึกบางแห่ง 

โทริอิมีมาตั้งแต่เมื่อใดนั้นไม่อาจทราบได้ แต่บันทึกที่เก่าแก่ที่สุดที่เขียนถึงโทริอิ ถูกเขียนเมื่อ ค.ศ. 922 ในช่วงกลางยุคเฮอัง โทริอิหินที่เก่าแก่ที่สุดในปัจจุบัน สร้างในศตวรรษที่ 12 เป็นโทริอิของศาลเจ้าฮะชิมังในจังหวัดยะมะงะตะ ใขณะที่โทริอิไม้ที่เก่าแก่ที่สุดในปัจจุบัน สร้างขึ้นเมื่อ ค.ศ. 1535 เป็นโทริอิของศาลเจ้าคุโบฮะชิมัง ในจังหวัดยะมะนะชิ

โทริอิแบบดั้งเดิมนั้นจะถูกสร้างด้วยไม้หรือหิน แต่ในปัจจุบัน โทริอิบางต้นอาจถูกสร้างด้วยคอนกรีตเสริมเหล็ก ซึ่งโทริอินั้น มีทั้งแบบทาสีและไม่ทาสี หากทาสี จะทาสีชาดที่ลำต้น และคานด้านบนสุดจะทาด้วยสีดำ ศาลเจ้าฟุชิมิ-อินะริ ในนครเคียวโตะ นั้น มีโทริอิมากกว่าพันต้น แต่ละต้นจะจารึกชื่อผู้บริจาค นักวิชาการบางกลุ่มเชื่อว่าโทริอิมีวิวัฒนาการมาจากซุ้มประตู "โตรณะ" ที่พบในสถาปัตยกรรมอินเดีย

โทริอิ มีความหมายว่า "ที่ของนก" ในญี่ปุ่น มีความเชื่อว่า นกถือเป็นสัตว์ที่มีความเกี่ยวข้องกับโลกหลังความตาย ซึ่งความเชื่อนี้อาจจะมาจากบันทึกโบราณ *โคจิกิ* และ *นิฮงโชะกิ* ที่กล่าวถึงพิธีศพของ ยะมะโตะ ทะเกะรุ โอรสในจักรพรรดิเคโกในตำนาน ว่าเมื่อทะเกะรุสิ้นชีพิตักษัยแล้ว ได้ปรากฏร่างนกสีขาวและบินไปเลือกสถานที่ฝังศพของตนเอง ด้วยเหตุนี้ สถานที่ฝังศพของเขาจึงถูกเรียกว่า *ชิระโทะริ มิซะซะงิ* (白鳥陵?, สุสานนกสีขาว)

ชื่อเรียกส่วนต่าง ๆ ของโทริอิ

รูปแบบ
------

โทริอิมีอยู่หลายแบบ ซึ่งแบบที่ง่ายที่สุดคือแบบ *ชิเมะโทริอิ* หรือ *ชูเร็นโทริอิ* (注連鳥居) โดยโทริอินั้น สามารถแบ่งออกเป็น 2 ประเภทใหญ่ ๆ ได้แก่ *ชิมเม* (神明) และ *เมียวจิน* (明神)

### ประเภท *ชิมเม*

* ชิมเม โทริอิ แบบไม่มีคาน*ชิมเม โทริอิ* แบบไม่มีคาน
* ชิมเม โทริอิ แบบมีคาน*ชิมเม โทริอิ* แบบมีคาน
* อิเซะ โทริอิ*อิเซะ โทริอิ*
* คะชิมะ โทริอิ*คะชิมะ โทริอิ*
* คะซุงะ โทริอิ*คะซุงะ โทริอิ*
* ฮะชิมัน โทริอิ*ฮะชิมัน โทริอิ*
* มิฮะชิระ โทริอิ*มิฮะชิระ โทริอิ*

### ประเภท *เมียวจิน*

* เมียวจิน โทริอิ*เมียวจิน โทริอิ*
* นะกะยะมะ โทริอิ*นะกะยะมะ โทริอิ*
* ไดวะ โทริอิ หรือ อินะริ โทริอิ *ไดวะ โทริอิ* หรือ *อินะริ โทริอิ*
* เรียวบุ โทริอิ*เรียวบุ โทริอิ*
* มิวะ โทริอิ*มิวะ โทริอิ*
* อุซะ โทริอิ*อุซะ โทริอิ*
* นุเอะ โทริอิ'*นุเอะ โทริอิ'*
* ซันโน โทริอิ*ซันโน โทริอิ*
* ฮิเซ็น โทริอิ*ฮิเซ็น โทริอิ*

อ้างอิง
-------


คอมมอนส์ มีภาพและสื่อเกี่ยวกับ:  
**โทริอิ**

1. 1 2 3  "JAANUS". *Torii*. สืบค้นเมื่อ 14 January 2010.
2. ↑  "Historical Items about Japan". Michelle Jarboe. 2007-05-11. คลังข้อมูลเก่าเก็บจากแหล่งเดิมเมื่อ 2012-03-06. สืบค้นเมื่อ 2010-02-10.
3. ↑  Albert Henry Longhurst (1992). *The Story of the Stūpa*. Asian Educational Services. p. 17. ISBN 978-81-206-0160-4.
**กู๊ดบายซัมเมอร์ เอ้อเหอเทอมเดียว** ภาพยนตร์ไทย แนววัยรุ่นจาก ไฟว์สตาร์โปรดักชั่น กำกับการแสดงโดย ชูชัย องอาจชัย ออกฉายครั้งแรกเมื่อวันที่ 27 มกราคม 2539 นำแสดงโดย แอนดริว เกร้กสัน และ สโรชา วาทิตตพันธ์

เรื่องย่อ
---------

เรื่องราวของ 8 หนุ่มสาวที่มาเรียนซัมเมอร์ที่ อังกฤษ ซึ่งการมาของพวกเขาครั้งนี้ทำให้พวกเขาได้เรียนรู้ถึงมิตรภาพความรักความสามัคคีในหมู่คณะ ภารกิจที่แสนจะหนักหน่วงสำหรับครูหมูในซัมเมอร์ปีนี้ก็คือ การดูแลเด็กเกรียนสุดแสบทั้งเจ็ดอันประกอบไปด้วย เมย์ แคท ดาว เจ อาร์ต เซียน และ ปั๊บ ที่ผู้ปกครองส่งมาเพิ่มเติมความรู้ช่วงซัมเมอร์ ณ กรุงลอนดอน ประเทศอังกฤษ เรื่องปวดหัวเริ่มตั้งแต่พวกเขาเหยียบเท้าลงบนสนามบินฮีธโทรว์ เพราะในขณะที่บางคนตั้งใจมาเรียนอย่างจริงจัง บางคนกลับอยากแค่มา "สนุก" กับสาวๆชาวอังกฤษ มาแกล้งเพื่อน แค่มาเที่ยวหรือหนีปัญหา แต่ขณะที่ปัญหาใหญ่ขึ้น ความสัมพันธ์ของพวกเขาก็เติบโตขึ้นด้วย กว่าจะ say goodbye กันในช่วงหมดซัมเมอร์และต้องโบกมือลากลับไปเมืองไทย พวกเขาต่างก็เป็นส่วนหนึ่งในความทรงจำที่แสนดีของกันและกันไปเสียแล้ว

นักแสดง
-------

* แอนดริว เกร้กสัน - วิลลี่
* สโรชา วาทิตตพันธ์ - เมย์
* จอห์น ดีแลน - เจ
* สิทธิพร นิยม - อาร์ท
* ถนอมศรี เทวกุล ณ อยุธยา - แคท
* เฌอมาลย์ บุญยศักดิ์ - ดาว
* พุฒิพงศ์ ศรีวัฒน์ - เซียน
* ยุวดี ไทยหิรัญ - ครูหมู
* อรสา พรหมประทาน
* ทัศน์วรรณ เสนีย์วงศ์ ณ อยุธยา - แม่ของเมย์
* วัชรเกียรติ บุญภักดี
"**โบทออฟอัส**" (อังกฤษ: Both of Us) เป็นเพลงของแร็ปเปอร์ชาวอเมริกัน บี.โอ.บี ออกจำหน่ายในวันที่ 22 พฤษภาคม ค.ศ. 2012 เป็นซิงเกิลที่สามจากสตูดิโออัลบั้มที่สอง *สเตรนจ์คลาวส์* (2012) เพลงมีนักร้องรับเชิญเป็นนักร้องนักแต่งเพลงแนวคันทรีป็อปชาวอเมริกัน เทย์เลอร์ สวิฟต์ ศิลปินแต่งเพลงร่วมกันกับแอมมาร์ มาลิก และโปรดิวเซอร์เพลงสองคนได้แก่ ดร.ลู้ก และเซอร์คัต เพลงเป็นแนวอัลเทอร์นาทิฟฮิปฮอป มีอิทธิพลของแนวคันทรีแร็ปและดับสเตป เนื้อเพลงมีอิทธิพลจากฮิปฮอปเสียดสีสังคม

"โบทออฟอัส" ได้รับเสียงวิพากษ์วิจารณ์ โดยนักวิจารณ์ยกย่องสวิฟต์ และบางคนกล่าวว่าเพลงคันทรีแร็ปนี้เป็นเพลงที่มีทำนองไพเราะและฟังติดหู เพลงเปิดตัวบนชาร์ตซิงเกิลออสเตรเลียที่อันดับ 46 เพลงขายได้ 143,000 หน่วยในสัปดาห์แรก ยอดขายมาพร้อมกับอัลบั้ม เพลงเปิดตัวที่อันดับ 18 บนชาร์ต*บิลบอร์ด*ฮอต 100 และเปิดตัวสูงสุดในสัปดาห์นั้น

อ้างอิง
-------

1. ↑  "Both Of Us ft. Taylor Swift - B.o.B Official Blog". Bobatl.com. คลังข้อมูลเก่าเก็บจากแหล่งเดิมเมื่อ 2013-01-10. สืบค้นเมื่อ 2012-06-07.
2. ↑  "Song of the Week: 'Both of Us,' B.o.B featuring Taylor Swift". NJ.com. สืบค้นเมื่อ 2012-06-07.
**วัดแสงสรรค์** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลประชาธิปัตย์ อำเภอธัญบุรี จังหวัดปทุมธานี

วัดแสงสรรค์ เดิมชื่อ **วัดแสงสวรรค์** สร้างขึ้นเมื่อ พ.ศ. 2430 โดยพระยาศรีสรราชพร้อมด้วยท่านผู้หญิงแสงสรราช เป็นผู้ถวายที่ดิน และดำเนินการสร้างวัด เพราะเห็นว่าประชาชนในท้องที่นี้ไม่มีวัดที่จะบำเพ็ญกุศล โดยได้ตั้งชื่อวัดเป็นเกียรติแก่ผู้สร้าง ได้รับพระราชทานวิสุงคามสีมาครั้งหลังเมื่อวันที่ 21 กุมภาพันธ์ พ.ศ. 2523

ในสมัยพระอธิการปลั่ง อุตตโม เป็นเจ้าอาวาส ได้สร้างกุฏิ ศาลาการเปรียญ และอุโบสถ รวมถึงจัดตั้งโรงเรียนประชาบาลขึ้นที่วัด ต่อมาพระครูทองพูน ภูริปญโญ ได้รับตำแหน่งเจ้าอาวาสเมื่อวันที่ 1 ธันวาคม พ.ศ. 2505 ได้ทำการสร้างหอสวดมนต์ ศาลาการเปรียญขึ้นใหม่กุฏิสงฆ์แบบทรงไทย สร้างอุโบสถขึ้นใหม่ เนื่องจากหลังเก่าชำรุดทรุดโทรมมาก ต่อมาพระครูอนุกูลธัญกิจ จนทสาโร ได้รับแต่งตั้งเป็นเจ้าอาวาสในปี พ.ศ. 2550 ได้ทำการสร้างอาคารอเนกประสงค์ ลานกีฬา ลานจอดรถอเนกประสงค์ ก่อสร้างกำแพงรอบวัดด้านใต้และด้านเหนือ ศาลาบำเพ็ญกุศล และเขื่อนหน้าวัด

ปูชนียวัตถุที่สำคัญของวัดคือ พระพุทธรูปปางห้ามญาติ 1 องค์ เป็นพระพุทธรูปที่ศักดิ์สิทธิ์ มีประชาชนเลื่อมใสศรัทธา

อ้างอิง
-------

1. ↑  "วัดแสงสรรค์". ศูนย์ข้อมูลกลางทางวัฒนธรรม.
2. ↑  "ประวัติวัดแสงสรรค์". งานพัฒนาและส่งเสริมการท่องเที่ยว เทศบาลนครรังสิต.
ตัวละครสมมติในนวนิยายสามก๊ก

**บกลกไต้อ๋อง** มีชื่อในภาษาจีนกลางว่า **มู่ลู่ต้าหวาง** (จีน: 木鹿大王; พินอิน: *Mùlù Dàwáng*) เป็นตัวละครในนวนิยายอิงประวัติศาสตร์จีนเรื่อง*สามก๊ก*ในศตวรรษที่ 14 เป็นชาวเผ่าลำมัน พันธมิตรของเบ้งเฮ็ก เป็นนายถ้ำของถ้ำปัดหลับต๋อง มีความรู้เรื่องเวทมนตร์อย่างลึกซึ้ง

บกลกไต้อ๋องเป็นตัวละครสมมติในนวนิยาย*สามก๊ก* ไม่ปรากฏชื่อในบันทึกทางประวัติศาสตร์อย่างเป็นทางการ

ในนิยาย*สามก๊ก*
---------------

บกลกไต้อ๋องปรากฏเป็นตัวละครในนวนิยาย*สามก๊ก*ตอนที่ 90 บกลกไต้อ๋องเป็นนายถ้ำของชนเผ่าลำมัน (南蠻 *หนานหมาน*) ที่ถ้ำปัดหลับต๋อง (八納洞 *ปาน่าต้ง*) ทางตะวันตกเฉียงใต้ของถ้ำงินแข (銀坑洞 *อิ๋นเคิงต้ง*) มีความรู้เรื่องเวทมนตร์คาถาอย่างลึกซึ้ง สามารถเรียกลมเรียกฝนได้ บกลกไต้อ๋องมีสัตว์ร้ายต่าง ๆ อย่างเสือ เสือดาว หมาป่า งูพิษ และแมงป่อง และยังทหารฝีมือดี 30,000 นายใต้บังคับบัญชา ตัวบกลกไต้อ๋องขี่ช้างเวลาออกรบ

บกลกไต้อ๋องนำทหารมาช่วยเบ้งเฮ็กรบกับทัพจ๊กก๊กที่นำโดยจูกัดเหลียง ในการรบครั้งแรกบกลกไต้อ๋องร่ายคาถาและสั่นกระดิ่งเรียกลมและเรียกสัตว์ร้ายเข้าตีกองกำลังของจ๊กก๊กที่นำโดยเตียวจูล่งและอุยเอี๋ยนจนแตกพ่าย แต่ในการรบครั้งถัดไป จูกัดเหลียงแก้ทางโดยให้ทหารนำรถสิบคันมาดัดแปลงสร้างเป็นสัตว์ประหลาดพ่นไฟได้ ทำให้สัตว์ร้ายตื่นกลัวถอยหนีกลับเข้าทัพลำมัน จูกัดเหลียงสั่งทหารเข้าโจมตีทัพลำมัน บกลกไต้อ๋องเสียชีวิตในที่รบ

ดูเพิ่ม
-------

* รายชื่อบุคคลในยุคสามก๊ก
* รายชื่อตัวละครสมมติในยุคสามก๊ก

หมายเหตุ
--------

1. ↑  ตรงกับ*สามก๊ก ฉบับเจ้าพระยาพระคลัง (หน)* ตอนที่ 69

อ้างอิง
-------

1. 1 2  "สามก๊ก ตอนที่ ๖๙". *วัชรญาณ*. สืบค้นเมื่อ July 3, 2023.`{{cite web}}`: CS1 maint: url-status (ลิงก์)
2. ↑  *สามก๊ก* (*ซันกั๋วเหยี่ยนอี้*) ตอนที่ 90.

### บรรณานุกรม

* ล่อกวนตง (ศตวรรษที่ 14). *สามก๊ก* (*ซันกั๋วเหยี่ยนอี้*).
**โดเมนีโก ซาวีโอ** (อิตาลี: *Domenico Savio; 2 เมษายน ค.ศ. 1842 - 9 มีนาคม ค.ศ. 1857*) หรือ **นักบุญดอมินิก ซาวีโอ** เป็นเยาวชนชาวอิตาลี ศิษย์นักบุญโจวันนี บอสโก ถึงแก่มรณกรรมตั้งแต่อายุเพียง 14 ปี ต่อมาได้รับการประกาศเป็นนักบุญโดยสมเด็จพระสันตะปาปาปิอุสที่ 12 นับเป็นนักบุญที่อายุน้อยที่สุดที่ไม่ใช่มรณสักขีในคริสตจักรโรมันคาทอลิก

ประวัติ
-------

โดเมนีโก ซาวีโอ เกิดเมื่อวันที่ 2 เมษายน ค.ศ. 1842 ที่เขตเทศบาลเมืองรีวาเปรสโซกีเอรี แคว้นปีเยมอนเต ราชอาณาจักรซาร์ดิเนีย โดเมนีโกมีความศรัทธาในศาสนามาตั้งแต่เด็ก สามารถจำบทภาวนาต่าง ๆ ได้ตั้งแต่อายุเพียง 4 ขวบ เขาได้รับศีลมหาสนิทครั้งแรกเมื่ออายุ 7 ขวบ และเลือกคติพจน์ประจำตัวว่า "La morte ma non peccati" (ยอมตายดีกว่าทำบาป) โดเมนีโกเป็นเด็กเรียบร้อย ขยัน ตั้งใจเรียน มีคุณธรรม เขาได้พบกับบาทหลวงโจวันนี บอสโก ครั้งแรกเมื่อวันที่ 2 ตุลาคม ค.ศ. 1854 และได้ย้ายตามท่านไปเรียนที่ศูนย์เยาวชนวัลดอกโก (Valdocco) ที่ตูริน โดเมนีโกตั้งใจจะบวชเป็นบาทหลวงเมื่อโตขึ้น คุณพ่อบอสโกได้เอาใจใส่อบรมโดเมนีโกอย่างดี เพื่อให้เขามั่นคงและเติบโตในหนทางแห่งความดี

โดเมนีโกมีปัญหาด้านสุขภาพอย่างรุนแรง จึงต้องออกจากศูนย์กลับไปพักรักษาตัวที่บ้าน อาการยังคงทรุดลงเรื่อย ๆ จนถึงแก่มรณกรรมด้วยโรคเยื่อหุ้มปอดอักเสบในตอนเย็นของวันที่ 9 มีนาคม ค.ศ. 1857 หลังจากคุณพ่อบอสโกทราบข่าวไม่นาน ท่านจึงเขียนชีวประวัติของเขาในชื่อว่า "Vita del giovanetto Savio Domenico" (ชีวิตของโดเมนีโก ซาวีโอ) เพื่อเผยแพร่เกียรติคุณความดีงามของเขา ซึ่งเป็นเอกสารสำคัญชิ้นหนึ่งที่ทำให้เขาได้รับประกาศเป็นนักบุญในเวลาต่อมา

เกียรติยศหลังมรณกรรม
--------------------

ความประพฤติที่เปี่ยมด้วยความดีงาม ทำให้ในปี ค.ศ. 1933 สมเด็จพระสันตะปาปาปิอุสที่ 11 ประกาศให้โดเมนีโกเป็นผู้น่าเคารพ ต่อมาได้รับการประกาศเป็นบุญราศีในปี ค.ศ. 1950 และเป็นนักบุญในปี ค.ศ. 1954 โดยสมเด็จพระสันตะปาปาปิอุสที่ 12

อ้างอิง
-------

1. ↑  "ประวัตินักบุญตลอดปี : นักบุญดอมินิก ซาวีโอ". มิสซังคาทอลิกกรุงเทพฯ. คลังข้อมูลเก่าเก็บจากแหล่งเดิมเมื่อ 2016-04-09. สืบค้นเมื่อ 17 March 2017.
2. ↑  Donbosco-torino.it: Main Altars in the Church เก็บถาวร 2012-02-06 ที่ เวย์แบ็กแมชชีน; Retrieved on November 24, 2006
3. 1 2  "ประวัตินักบุญดอมินิก ซาวีโอ". โรงเรียนสารสิทธิ์พิทยาลัย. คลังข้อมูลเก่าเก็บจากแหล่งเดิมเมื่อ 2012-12-19. สืบค้นเมื่อ 17 March 2017.
เซอร์มาร์คัส เวอร์สลีย์ บารอนเน็ตที่ 5 หรือ มาร์คัส เวอร์สลีย์ (อังกฤษ: Marcus Worsley) เกิดเมื่อวันที่ 6 เมษายน 2468 เป็นบุตรชายของ วิลเลียม เวอร์สลีย์ กับ จอยซี่ มอร์แกน บรุนเนอร์ เขาเป็นพระเชษฐาใน แคทเธอรีน ดัชเชสแห่งเคนต์ เขาจบการศึกษาจากโรงเรียนกรีนโฮลส์ ซึ่งเป็นโรงเรียนเตรียทหาร และจบการศึกษาระดับมหาลัยจากแมสซาชูเซตต์ส ในปี 2492 เมื่อจบการศึกษาแล้ว เขาทำงานเป็นที่ปรึกษานายกเทศมนตรีแห่งมัลตอน เมือในภูมิภาคนอร์ทยอร์กเชอร์ ในปี 2498 และกลายเป็นรองนายกเทศมนตรีในปี 2508 ในทางการเมืองเขาไม่ประสบความสำเร็จนัก ต่อมาเมื่อปี 2516 บิดาของเขานั้นถึงแก่กรรม เขาได้รับการตกทอดมรดดกทั้งหมด รวมที่งปราสาทโฮล์ดตันทอร์ด และรับฐานันดรและบรรดาศักดิ์จากบิดามาทั้งหมด โดยดำรงฐานันดรที่ **บารอนที่ 5**

แต่งงาน
-------

เขาแต่งงานกับ บริตเจต เน แอสตอน ในปี 2498 มีบุตร-ธิดาคือ

1. วิลเลียม ราฟ เวอร์สลีย์
2. ซาราห์ มารีแอนน์ เวอร์สลีย์
3. ไจล์ส เวอร์สลีย์
4. ปีเตอร์ มาร์คัส เวอร์สลีย์

มาร์คัส เวอร์สลีย์ เสียชีวิตลงเมื่อวันที่ 18 ธันวาคม 2555 สิริอายุรวม 87 ปี ศพของเขาถูกฝังในโฮวิงแฮม

อ้างอิง
-------

* Lundy, Darryl. "p. 156 § 1558 website entry and photo". The Peerage.
* Hovingham Hall website
**ขิชี จันเฑศวรี** [จัน-เด-สะ-วะ-รี] (เนปาล: खिजी चण्डेश्वरी) เป็นคณะกรรมการพัฒนาหมู่บ้านใน จังหวัดโอขาลดุงกา ในเขตสครมาถา ภาคกลาง-ตะวันออกของเนปาล ในช่วงเวลาของปี 1991 การสำรวจสำมะโนประชากรเนปาลมันมีประชากร 3001 ที่อาศัยอยู่ใน 590 ผู้ประกอบการแต่ละราย

หมู่บ้าน: ขิชี จันเฑศวรี หมู่บ้านคณะกรรมการพัฒนา (วีดีชี) ตั้งอยู่ในเขตการพัฒนาภาคตะวันออกของประเทศ จังหวัดเป็นโอขาลดุงกา และเขตเป็นสครมาถา ครอบคลุมประมาณ 35 ตารางกิโลเมตรมีชาวบ้านรอบ 4000 คน

ชาติพันธุ์
----------

ประมาณ 83% และ 4000 ชาวบ้านจะมาจากกลุ่มพื้นเมืองของประชาชน ชนชั้นของพวกเขาถูกเรียกว่า สุนุวาร์ ซูนูวาร์ มุขียา ไดกีราตราชวงศ์ พวกเขามีประเพณีของตัวเอง, วัฒนธรรม, ภาษาและศุลกากร ฯลฯ ส่วนที่เหลือเป็น ดมอย (คนเลือกปฏิบัติทางสังคมที่เรียกว่าชั้นวรรณะเล็ก), กามี (คนเลือกปฏิบัติทางสังคมที่เรียกว่าชั้นวรรณะเล็ก), บหูเจล, เนวาร์, เสร์ปา (ยังเป็นคนพื้นเมือง)

อาชีพ
-----

ประมาณ 95% ของชาวบ้านจะขึ้นอยู่กับการเกษตร พวกเขามีชิ้นส่วนเล็ก ๆ น้อย ๆ จากแผ่นดินที่เขาปลูกพืชในวิธีแบบดั้งเดิมผลิตภัณฑ์ทางการเกษตรที่มีอายุการใช้งานเพียง 6-8 เดือนและส่วนที่เหลือของปีพวกเขาเพียงแค่มีชีวิตอยู่กับท้องครึ่ง

การศึกษา
--------

การศึกษาเป็นแสงสว่างในชีวิต ในขิชี จันเฑศวรี คณะกรรมการพัฒนาหมู่บ้านไม่มีแม้กระทั่งมหาวิทยาลัย หลังจากเสร็จสิ้นการศึกษาในระดับมัธยมศึกษาตอนต้นและสูงนักเรียนต้องเดินอย่างน้อย 90 นาทีถึง 10 + 2 ซึ่งตั้งอยู่ในหมู่บ้านอื่น ๆ มีนักเรียนน้อยมากที่มีโชคที่จะเห็นวิทยาลัยและมหาวิทยาลัยที่มี พวกเขาสามารถนับบนนิ้วมือ มีโรงเรียนมัธยม เรียกว่า ศรี ชนเดซวรี มาธยมีก วิฑยาลัย ขีจี โอขาลดุงกา श्री चन्डेश्वरी माध्यमिक विद्यालय, खिजी ओखलढुङ्गा

การพัฒนา
--------

สำนักงานเขตจะอยู่ที่ประมาณ 35 กิโลเมตรจากหมู่บ้าน เกือบทั้งหมดการบริหารการพัฒนาท้องถิ่นที่ตั้งอยู่ในสำนักงานใหญ่ของอำเภอ เป็นคนไร้การศึกษาไม่มีใครที่จะสนับสนุนการพัฒนาของหมู่บ้าน ไม่มีการพัฒนาโครงสร้างพื้นฐานในหมู่บ้านยกเว้นโพสต์สุขภาพและมัธยมศึกษาตอนต้นคือ จะใช้เวลาประมาณ 18 ชั่วโมงกว่าจะถึงถนนขนส่งใกล้จากหมู่บ้าน หลายคนแม้เพียงวันฝันเกี่ยวกับมอเตอร์รถบัสและรถยนต์เครื่องบิน พวกเขาไม่ได้เห็นรถมอเตอร์จริงและเครื่องบินอากาศในชีวิตของพวกเขา ไม่มีไฟฟ้าไว้เพื่อให้ชาวบ้านต้องขึ้นอยู่กับเชื้อเพลิงไม้ ไม่มีน้ำดื่มที่ปลอดภัยและการชลประทานเพื่อการเกษตรเป็น ไม่มีระบบการเพาะปลูกทางวิทยาศาสตร์ใด ๆ คนเพียงทำตามระบบการเกษตรแบบดั้งเดิมและขึ้นอยู่กับปริมาณน้ำฝนสำหรับการเพาะปลูก ทั้งหมดความจริงดังกล่าวข้างต้นเป็นเรื่องจริงของ ขิชี จันเฑศวรี, หมู่บ้าน

ภาษา
----

ภาษาสุนุวาร์, สุนุวาร์โล้, โกอีชโล้

เกม
---

หาลี, (ฮาลลี) เล่นเดือนพฤศจิกายนหนึ่งปีมีครั้งเดียว (แรม ๑๕ ค่ำ เดือน ๑๒) มืดสนิทที่สุดในโลก เล่นฮาลลีที่นี้เท่านั้น

พื้นที่ท่องเที่ยว
-----------------

ขีจี ระดับความสูง 1,600 มทร และ จากกาฐมาณฑุ ถึงขีจี ประมาณ 185 กิโล (มีภูเขาขีจีโทเลเดมบา ระดับความสูง 3,500 มทร)  

* ขิชี จันเฑศวรีขิชี จันเฑศวรี
* ข้าวนาข้าวนา
* ข้าวนาข้าวนา
* หมู่บ้านหมู่บ้าน
* อนามัยอนามัย
* ต้อนรับนักท่องเที่ยว: ภานุวัฒน์ (Thai Guest)ต้อนรับนักท่องเที่ยว: ภานุวัฒน์ (Thai Guest)
**นางพจนารถ แก้วผลึก** ชื่อเล่น **หมวย หรือ เจ๊หมวย** เกิดเมื่อวันที่ 18 พฤศจิกายน พ.ศ. 2503 ที่อำเภอบางละมุง จังหวัดชลบุรี จบการศึกษาชั้นประถมที่โรงเรียนบางละมุง ชั้นมัธยมที่โรงเรียนโพธิสัมพันธ์พิทยาคาร ปริญญาตรีจากวิทยาลัยครูฉะเชิงเทรา เมื่อจบการศึกษาได้ยึดอาชีพเป็นครูที่โรงเรียนอนุบาลอักษรศึกษา อ.บางละมุง อยู่ 6 ปี จากนั้นจึงได้ขยับขยายขึ้นเป็นผู้บริหารโรงเรียนและรับตำแหน่งนี้มานานถึง 23 ปี แล้วจึงลาออกมาทำธุรกิจส่วนตัว และลงเล่นการเมือง โดยพรรคที่ลงสมัครคือ พรรคประชาธิปัตย์

เริ่มเข้าสู่การเมือง
--------------------

เริ่มสนใจการเมืองเมื่อได้ดูรายการของ ASTV ในช่วงเกิดวิกฤตการณ์การเมืองในประเทศไทย พ.ศ. 2548-2550

ในต้นปี พ.ศ. 2549 ได้เดินทางเข้ากรุงเทพมหานคร เพื่อร่วมชุมนุมกับพันธมิตรประชาชนเพื่อประชาธิปไตยในการขับไล่ทักษิณ ชินวัตร ด้วย โดยมีบทบาทเป็นแกนนำของพันธมิตร ฯ ของจังหวัดชลบุรี

ในการเลือกตั้งในปลายปี พ.ศ. 2550 ได้เข้าสมัครเป็นสมาชิกพรรคประชาธิปัตย์จากการชักชวนของ ดร.ไกรศักดิ์ ชุณหะวัณ และ นายสมเกียรติ พงษ์ไพบูลย์ ทั้ง ๆ ที่ไม่คิดว่าจะเล่นการเมืองมาก่อน โดยลงเลือกตั้งในเขต 2 จังหวัดชลบุรี ซึ่งผลการเลือกตั้งปรากฏว่า พรรคประชาธิปัตย์ได้รับเลือกตั้งมาทั้งหมด ทั้ง ๆ ที่เป็นพื้นที่ของพรรคชาติไทยมาก่อน (การเลือกตั้งคราวนี้ พรรคประชาธิปัตย์สามารถกวาดที่นั่งในภาคตะวันออกมาได้เกือบหมด ยกเว้นจังหวัดฉะเชิงเทราเท่านั้น) โดยที่ พจนารถ แก้วผลึก ได้คะแนนมาเป็นลำดับหนึ่งด้วย

เธอลงสมัครรับเลือกตั้งในพื้นที่จังหวัดชลบุรี ทั้งพ.ศ. 2554 และ พ.ศ. 2562 ในสังกัดพรรคประชาธิปัตย์ แต่ไม่ได้รับเลือกตั้ง

และในปี 2565 เธอได้ลาออกจากการเป็นสมาชิกพรรคประชาธิปัตย์ แต่ในที่สุดเธอก็ตัดสินใจลงสมัครรับเลือกตั้ง ส.ส.ในปี 2566 ในสังกัดพรรคประชาธิปัตย์อีกครั้ง โดยมีชวน หลีกภัย ร่วมลงพื้นที่หาเสียง แต่ก็ไม่ได้รับเลือกตั้ง

เครื่องราชอิสริยาภรณ์
---------------------

* พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
* พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)

อ้างอิง
-------

1. ↑  พจนารถ แก้วผลึก จากพันธมิตรสู่ ส.ส. คะแนนอันดับหนึ่งของชลบุรี[*ลิงก์เสีย*]
2. ↑  พลวุฒิ สงสกุล (19 กันยายน 2561). "แบ่งเขตเลือกตั้งใหม่ เตรียมหย่อนบัตรปี 62 ส.ส. ลด 23 จังหวัด อีสานหด 10 ที่นั่ง". THE STANDARD. สืบค้นเมื่อ 18 กุมภาพันธ์ 2562. `{{cite web}}`: ตรวจสอบค่าวันที่ใน: `|accessdate=` และ `|date=` (help)
3. ↑  'เทพไท' เสียดาย 'อดีต ส.ส.ชลบุรี' ทิ้ง ปชป. อีกราย
4. ↑  อ้อนคะแนน! "ชวน" ลุยหาเสียงชลบุรี ช่วย"หมวย พจนารถ" ผู้สมัครส.ส. เขต 8 ปชป.
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ เก็บถาวร 2022-09-29 ที่ เวย์แบ็กแมชชีน, เล่ม ๑๒๘ ตอนที่ ๒๔ ข หน้า ๗๒, ๒ ธันวาคม ๒๕๕๔
6. ↑  ราชกิจจานุเบกษา. ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ เก็บถาวร 2022-08-14 ที่ เวย์แบ็กแมชชีน, เล่ม ๑๒๖ ตอนที่ ๑๖ ข หน้า ๑๓๑, ๔ ธันวาคม ๒๕๕๒

แหล่งข้อมูลอื่น
---------------

* ว่าที่ ส.ส.หญิง เน้นจุดยืนเพื่อปากท้องประชาชน
**ลูกบาศก์เซนติเมตร** (cubic centimetre) เป็นหน่วยวัดปริมาตร เท่ากับหนึ่งในล้านของ ลูกบาศก์เมตร ตัวย่ออย่างเป็นทางการคือ cm3 และนอกจากนี้ก็มักเรียกย่อเป็น "ซีซี" (cc) แต่นี่ไม่ใช่ชื่อเรียกทั่วไปที่ระบบหน่วยวัดระหว่างประเทศ (SI) ยอมรับให้ใช้ได้

คำนิยาม
-------

หน่วยนี้มีที่มาจากหน่วยวัดความยาว "เซนติเมตร" ซึ่งมาจากหน่วยฐานเอสไอ "เมตร" มาเติมคำอุปสรรคเอสไอ "เซนติ" ส่วนคำว่า "ลูกบาศก์" (cubic) นั้นเพื่อบอกว่าเป็นค่ายกกำลัง 3 ซึ่งหน่วยความยาวยกกำลัง 3 จะแสดงถึงปริมาตร ดังนั้นหน่วยลูกบาศก์เซนติเมตรจึงมีค่าเท่ากับ (1/100)3 = 1/1000000 ลูกบาศก์เมตร

โดยทั่วไปมักอธิบายให้เข้าใจง่ายว่าเป็นปริมาตรของลูกบาศก์ที่มีด้านยาว 1 เซนติเมตร

ความสัมพันธ์กับมิลลิลิตร
------------------------

ตั้งแต่ปี 1964 เป็นต้นมา ในที่ประชุมใหญ่ว่าด้วยการชั่งตวงวัดครั้งที่ 12 ได้มีการกำหนดให้ปริมาตร 1 มิลลิลิตรมีค่าเท่ากับ 1 ลูกบาศก์เซนติเมตร ทุกวันนี้จึงถือว่ามิลลิลิตรกับลูกบาศก์เซนติเมตรเป็นสิ่งเดียวกัน

อย่างไรก็ตาม ตั้งแต่ 1901 ถึง 1964 คำนิยามของ "1 ลิตร" คือปริมาตรของน้ำบริสุทธิ์หนัก 1 กิโลกรัมที่มีความหนาแน่นสูงสุดที่ 1 atm โดยจากผลการวัด ความหนาแน่นสูงสุดที่อุณหภูมิ 3.98 °C ที่ 1 atm คือ 0.999972 และเมื่อคำนวณแล้วจะได้ว่า 1 มิลลิลิตร = 1.000028 ลูกบาศก์เซนติเมตร

แม้ว่าสมัชชาชั่งตวงวัดระหว่างประเทศ แนะนำในปี 1964 ว่าไม่ให้ใช้ชื่อลิตรเพื่อแสดงผลลัพธ์ของการวัดปริมาตรด้วยความเที่ยงตรงสูง แต่ปัจจุบันในสาขาวิทยาศาสตร์ ก็ยังมีการใช้หน่วยมิลลิลิตรกันอยู่ทั่วไป

ในสหรัฐอเมริกา ลูกบาศก์เซนติเมตรยังคงใช้ในสองสาขาเป็นหลัก คือ แพทยศาสตร์ และ รถยนต์ ส่วนในอังกฤษมีการใช้มิลลิลิตรมากกว่าลูกบาศก์เซนติเมตรในทางการแพทย์ แต่ไม่ใช่ในด้านยานยนต์ ลูกบาศก์เซนติเมตรยังคงใช้ในประเทศอื่น ๆ ที่ใช้ภาษาอังกฤษ

อ้างอิง
-------

1. 1 2  国際単位系（SI）第9版（2019）日本語版 เก็บถาวร 2023-06-22 ที่ เวย์แบ็กแมชชีน p.112の例、産業技術総合研究所、計量標準総合センター、2020年4月
2. 1 2  国際単位系 (SI) เก็บถาวร 2023-04-05 ที่ เวย์แบ็กแมชชีน 国際文書第8版 (2006)
**วัดป่าเขาล้อม** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคลองตะเกรา อำเภอท่าตะเกียบ จังหวัดฉะเชิงเทรา

วัดป่าเขาล้อมจัดตั้งขึ้นโดยพระครูปลัดชาญธัมมชโย ซึ่งเป็นเจ้าอาวาส เป็นวัดสาขาวัดหินหมากเป้ง จังหวัดหนองคาย (หลวงปู่เทสก์ เทสรังสี) ตั้งเป็นวัดอย่างถูกต้องเมื่อวันที่ 27 ตุลาคม พ.ศ. 2553

วัดสร้างขึ้นอยู่กลางป่ามีภูเขาล้อมรอบ เป็นวัดที่มีบรรยากาศสงบเงียบ เป็นสถานที่สัปปายะแก่การปฏิบัติธรรม ภายในวัดมีพระพุทธรูปปางต่าง ๆ ที่แกะสลักจากไม้ตะเคียนทองที่ขุดพบจมอยู่ใต้ดินลึกกว่า 5 เมตร ขณะสร้างเขื่อนสียัด อำเภอท่าตะเกียบ จังหวัดฉะเชิงเทรา ได้แก่ *หลวงพ่อพันปีศรีตะเคียนทอง* เป็นพระพุทธรูปปางไสยาสน์ มีความสูง 3 เมตรยาว 10 เมตร หลวงพ่อพุทธบูรพามหาบารมี และได้พบว่าไม้จำนวนหนึ่งได้กลายเป็นหินไปแล้ว จึงสันนิษฐานว่าไม้ตะเคียนคงมีอายุนับเป็นพันปี ชาวบ้านและผู้ขุดพบจึงนำมาถวายพระครูปลัดชาญ ธัมมชโย เจ้าอาวาสวัดป่าเขาล้อม และพระพุทธรูปปางตรัสรู้ที่มีขนาดหน้าตักถึง 109 นิ้ว ปางปรินิพพานมีความยาว 10 เมตร สูง 3 เมตร

อ้างอิง
-------

1. ↑  "วัดป่าเขาล้อม". ศูนย์ข้อมูลกลางทางวัฒนธรรม.
2. ↑  "วัดป่าเขาล้อม". สำนักงานพระพุทธศาสนาแห่งชาติ.
3. ↑  "วัดป่าเขาล้อม". กระทรวงการท่องเที่ยวและกีฬา. คลังข้อมูลเก่าเก็บจากแหล่งเดิมเมื่อ 2021-12-02. สืบค้นเมื่อ 2021-12-02.
**ปลาหวีเกศพรุ** เป็นปลาน้ำจืดขนาดเล็ก ในอันดับปลาหนัง มีชื่อวิทยาศาสตร์ว่า *Pseudeutropius indigens* อยู่ในวงศ์ปลาหวีเกศ (Schilbeidae)

ปลาหวีเกศพรุนับเป็นปลาน้ำจืดชนิดใหม่ของโลก ที่เพิ่งจะได้รับการค้นพบเมื่อปี ค.ศ. 2011 มีลักษณะไปทั่วคล้ายกับปลาแขยงทอง หรือปลาอิแกลาเอ๊ะ (*P. moolenburghae*) มาก โดยตั้งชื่อชนิดเป็นภาษาละตินมีความหมายว่า "มีน้อยกว่า" จากลักษณะของจำนวนซี่กรองเหงือกและก้านครีบเมื่อเทียบกับปลาอีแกลาเอ๊ะ โดยลักษณะเด่นที่ใช้สำหรับการจำแนก คือ มีส่วนหัวที่มีความกว้างมากกว่าปลาอิแกลาเอ๊ะ ประมาณ 10.5-11.0 % ของความยาวมาตรฐาน ซี่กรองเหงือกมีจำนวน 33-35 อันที่โครงแรก มีก้านครีบก้น 37-41 ก้าน ขากรรไกรบนและล่างเท่ากัน มีฟันเป็นซี่เล็กแหลม จำนวนมาก หนวดเส้นยาวเรียวทั้งหมด 4 คู่ ยาวอย่างน้อยที่สุดยาวไปจนถึงครีบท้อง มีขนาดใหญ่สุดที่พบความยาวลำตัว 

มีขนาดโตเต็มที่ประมาณ 7 เซนติเมตร มีการกระจายพันธุ์อยู่ในแหล่งน้ำรอบ ๆ ป่าพรุโต๊ะแดง ของจังหวัดนราธิวาส และในแม่น้ำสุโหง-โกลก และยังพบบริเวณต้นน้ำของแม่น้ำตาปี

ปลาหวีเกศพรุเป็นปลาที่พบน้อย แต่ก็ถูกจับไปขายเป็นปลาสวยงามเป็นครั้งคราวรวมกับปลาที่พบในป่าพรุชนิดอื่น ๆ หรือถูกจับปนไปกับปลาที่กินได้ขนาดเล็กต่าง ๆ โดยมักจะถูกเรียกรวม ๆ กันกับปลาก้างพระร่วง (*Kryptopterus macrocephalus*) ซึ่งเป็นปลาต่างวงศ์กัน

อ้างอิง
-------

1. ↑  ชวลิต วิทยานนท์ ดร. *หวีเกศพรุ ชนิดใหม่ของโลก* คอลัมน์ Aqua Survey หน้า 98-99 นิตยสาร Aquarium Biz ฉบับที่ 20 ปีที่ 2: กุมภาพันธ์ 2011

แหล่งข้อมูลอื่น
---------------

* รูปและข้อมูลปลาหวีเกศพรุ (อังกฤษ) เก็บถาวร 2011-11-30 ที่ เวย์แบ็กแมชชีน
**วิกฤตการณ์ในประเทศเอกวาดอร์ พ.ศ. 2553** เกิดขึ้นเมื่อวันที่ 30 กันยายน พ.ศ. 2553 เมื่อกลุ่มตำรวจและทหารเอกวาดอร์บางกลุ่มทำการปิดกั้นถนนและเข้ายึดสถานที่ของรัฐ อาทิ รัฐสภา และสนามบินในกรุงกีโต เพื่อประท้วงรัฐบัญญัติงบประมาณฉบับใหม่ที่ตัดเงินโบนัสและผลประโยชน์อื่น ๆ หลังจากถูกโจมตีด้วยแก๊สน้ำตาจากกลุ่มตำรวจฝ่ายตรงข้าม ราฟาเอล กอร์เรอา ประธานาธิบดีแห่งสาธารณรัฐเอกวาดอร์ถูกนำตัวส่งโรงพยาบาลแห่งหนึ่งและได้ประกาศสถานการณ์ฉุกเฉินที่นั่น โดยกล่าวหาว่ากลุ่มผู้ก่อจลาจลมีความพยายามจะก่อรัฐประหาร การปะทะเกิดขึ้นระหว่างกลุ่มตำรวจผู้ก่อการจลาจลกับกลุ่มทหารที่ภักดีต่อประธานาธิบดี ซึ่งสามารถช่วยเหลือนายกอร์เรอาได้สำเร็จภายหลังการถูกควบคุมที่โรงพยาบาลกว่า 10 ชั่วโมง แต่ยังมีรายงานสถานการณ์ความไม่สงบและการปล้นสะดมเกิดขึ้นทั่วไปในประเทศ

อ้างอิง
-------

1. ↑  (สเปน) "Decretan el estado de sitio en Ecuador y la policía tomó el Parlamento". La Nación. 30 Sep 2010. คลังข้อมูลเก่าเก็บจากแหล่งเดิมเมื่อ 2010-10-05. สืบค้นเมื่อ 2010-10-02.
2. ↑  "Chavez Condemns 'Coup Attempt' On Ecuador's Correa". Wall Street Journal. 30 Sep 2010. คลังข้อมูลเก่าเก็บจากแหล่งเดิมเมื่อ 2010-11-15. สืบค้นเมื่อ 2010-10-02.
3. 1 2  "Ecuador declares state of emergency amid 'coup attempt'". BBC news. 30 Sep 2010.
4. ↑  (สเปน) "El Ejército se enfrenta a tiros a los policías que retienen a Correa". El País. 30 Sep 2010.
5. ↑  (สเปน) "Militares rescatan a presidente de Ecuador secuestrado por policías sublevados". Telesur. 30 Sep 2010. คลังข้อมูลเก่าเก็บจากแหล่งเดิมเมื่อ 2012-06-29. สืบค้นเมื่อ 2010-10-02.
ภาพแสดงการเลี้ยวเบนเฟราน์โฮเฟอร์
 การเลี้ยวเบนเฟราน์โฮเฟอร์ซึ่งเกิดจากรูรับแสงวงกลม
**การเลี้ยวเบนเฟราน์โฮเฟอร์** (Fraunhofer diffraction) เป็นรูปแบบ การเลี้ยวเบนที่เกิดขึ้นในระยะห่างที่เพียงพอจากวัตถุ (เช่น รูรับแสง) ที่ทำให้ลำแสงเลี้ยวเบน ตั้งชื่อตาม โยเซ็ฟ ฟ็อน เฟราน์โฮเฟอร์

ในขณะเดียวกัน ในกรณีที่จุดสังเกตอยู่ในระยะที่ใกล้จะเรียกว่าการเลี้ยวเบนแฟรแนล

การคำนวณ
--------

พิจารณาการแจกแจงแอมพลิจูด *u* (*x*′, *y*′) บนหน้าจอที่อยู่ห่างออกไปเป็นระยะทาง *R* เมื่อคลื่นระนาบของแสงเอกรงค์ที่มีเลขคลื่น *k* ผ่านรูรับแสงที่แสดงโดยฟังก์ชัน *f* (*x*, *y*) การพิจารณาให้แสงตกกระทบเป็นคลื่นระนาบแบบนี้จะเหมือนกับการพิจารณาจุดกำเนิดแสงที่ระยะอนันต์

การเลี้ยวเบนเฟราน์โฮเฟอร์เป็นการประมาณเมื่อระยะทาง *r* จากจุดศูนย์กลางของรูรับแสงถึงจุด (*x*′, *y*′) บนหน้าจอมากเพียงพอ นั่นคือสำหรับจุดใด ๆ (*x*, *y*) บนรูรับแสงแล้ว

{\displaystyle {\frac {x^{2}+y^{2}}{r\lambda }}\ll 1}
โดยที่ λ คือความยาวคลื่นของแสง ในที่นี้ระยะห่างจากจุด (*x*, *y*) ในรูรับแสงถึงจุด (*x*′, *y*′) บน 1/*r* จะเป็น

{\displaystyle {\sqrt {R^{2}+(x-x')^{2}+(y-y')^{2}}}\simeq r-{\frac {xx'+yy'}{r}}}
แล้วแอมพลิจูดของสนามไฟฟ้าบนหน้าจอจะได้เป็น

{\displaystyle u(x',y')={\frac {A}{i\lambda R}}\exp(ikr)\iint f(x,y)\exp \left(-ik{\frac {xx'+yy'}{r}}\right)~\mathrm {d} x\mathrm {d} y}
ได้เป็นสูตรสำหรับการเลี้ยวเบนเฟราน์โฮเฟอร์

จากสมการจะได้ว่า แอมพลิจูด *u* (*x*′, *y*′) ของคลื่นที่ก่อให้เกิดการเลี้ยวเบนเฟราน์โฮเฟอร์โดยวัตถุซึ่งแสดงด้วยฟังก์ชัน *f* (*x*, *y*) นั้นจะสอดคล้องกับการแปลงฟูรีเยของฟังก์ชัน *f* (*x*, *y*)

อ้างอิง
-------

* E. Hecht, *Optics*, 4th ed, San Francisco etc.: Addison Wesley, 2002.
*
**กลุ่มอาการเอ็ดเวิร์ด** (อังกฤษ: Edwards syndrome) เป็นกลุ่มอาการทางร่างกายของมนุษย์ที่เกิดมาจากความผิดปกติของออโทโซมโดยคู่ที่ 18 เกินมา 1 โครโมโซม  ลักษณะที่ปรากฏมากในกลุ่มอาการเอ็ดเวิร์ดนี้คือ หน้าผากแบน ศีรษะเล็ก หัวใจและปอดพิการ บางรายมีอาการปัญญาอ่อน ส่วนมากจะเสียชีวิตก่อนอายุครบ 1 ปี

กลุ่มอาการเอ็ดเวิร์ดหรือแฝดสามของโครโมโซมคู่ที่ 18 เป็นโรคทางพันธุกรรมอย่างหนึ่งเกิดจากการที่ผู้ป่วยมีชุดของโครโมโซมคู่ที่ 18 อยู่สามชุดแทนที่จะเป็นสองชุดตามปกติ ผลจะเกิดกับหลาย ๆ ส่วนของร่างกาย ทารกจะเกิดมามีน้ำหนักน้อย และมีโรคหัวใจได้ ลักษณะอื่น ๆ เช่น ศีรษะเล็ก คางเล็ก นิ้วมือกำแน่นมีนิ้วเกยกัน และมีสติปัญญาเสื่อมถอยอย่างรุนแรง

ผู้ป่วยโรคนี้ส่วนใหญ่เกิดความผิดปกติในขั้นตอนการสร้างเซลล์สืบพันธุ์ (ตั้งแต่ในตัวบิดาหรือมารดา) หรือตั้งแต่ช่วงแรกของการเจริญ (ในครรภ์) โอกาสการเกิดโรคนี้เพิ่มขึ้นตามอายุของมารดา บางครั้งอาจเกิดจากการถ่ายทอดโครโมโซมผิดปกติจากมารดาหรือบิดาฝ่ายใดฝ่ายหนึ่งโดยตรงได้แต่พบน้อยมาก บางครั้งผู้ป่วยจะมีเซลล์ที่มีโครโมโซมผิดปกติแค่บางส่วนจากทั้งหมด เรียกว่าโมเซอิก ผู้ป่วยกลุ่มนี้จะมีอาการรุนแรงไม่มากเท่าผู้ป่วยแบบปกติ การตรวจอัลตราซาวนด์หญิงตั้งครรภ์อาจทำให้แพทย์สงสัยภาวะนี้ได้ ซึ่งต้องอาศัยการตรวจยืนยันโดยการตรวจวินิจฉัยพันธุกรรมทารกก่อนคลอด เช่น การเจาะน้ำคร่ำ

ยังไม่มีวิธีรักษาโรคนี้ให้หายกลับเป็นปกติ แพทย์สามารถรักษาด้วยการรักษาแบบประคับประคองอาการเท่านั้น หากคู่สมรสใดมีบุตรเป็นโรคนี้แล้วจะมีโอกาสมีบุตรคนถัดไปเป็นโรคนี้ได้อีกประมาณร้อยละ 1 ถือเป็นโรคโครโมโซมผิดปกติที่พบบ่อยเป็นอันดับสอง รองจากกลุ่มอาการดาวน์

โรคนี้พบได้บ่อยพอสมควร โดยมีอุบัติการณ์อยู่ที่ประมาณ 1 ใน 5000 การเกิดมีชีพ งานวิจัยบางชิ้นพบว่าผู้ป่วยที่รอดชีวิตจะเป็นเพศหญิงมากกว่าเพศชาย ผู้ป่วยส่วนใหญ่เสียชีวิตตั้งแต่ในครรภ์ โอกาสรอดชีวิตนานกว่า 1 ปี มีน้อย อยู่ที่ประมาณ 5-25% โรคนี้ตั้งชื่อตาม John Hilton Edwards ซึ่งได้บรรยายกลุ่มอาการนี้ไว้เป็นครั้งแรกเมื่อปี 1960

อ้างอิง
-------

1. ↑  ความผิดปกติและโรคทางพันธุกรรม

แหล่งข้อมูลอื่น
---------------

* SOFT USA Support Organization For Trisomy 18, 13, and Related Disorders
* SOFT UK Support Organisation for trisomy 13/18 and related disorders
* Trisomy 18 Foundation, Inc.
* Trisomy 18 Support Program
* The Chromosome 18 Registry & Research Society
* Perinatal Hospice Care - Preparing for birth and death" เก็บถาวร 2007-11-02 ที่ เวย์แบ็กแมชชีน
* Humpath #5389 เก็บถาวร 2008-08-01 ที่ เวย์แบ็กแมชชีน
**วัดป่าแดด** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าผา อำเภอแม่แจ่ม จังหวัดเชียงใหม่

วัดป่าแดด เดิมชื่อ **วัดใหม่เมืองแม่แจ่ม** หรือ **วัดเหนือ** ซึ่งคู่กับวัดใต้คือ วัดยางหลวง ผู้สร้างวัดคือ พระยาเขื่อนแก้ว เจ้าเมืองแม่แจ่ม สร้างวัดเมื่อ พ.ศ. 2400 โดยก่อสร้างวิหารแล้วเสร็จและฉลองเมื่อ พ.ศ. 2428 หอไตรสร้างขึ้นเมื่อ พ.ศ. 2450 และอุโบสถหลังใหม่สร้างเมื่อ พ.ศ. 2543 โดยอยู่นอกกำแพงวัด จากข้อมูลของกรมการศาสนาระบุว่าตั้งวัดเมื่อ พ.ศ. 2420 ได้รับพระราชทานวิสุงคามสีมาเมื่อ พ.ศ. 2530

วิหารป่าแดดได้รับการบูรณะและขึ้นทะเบียนเป็นโบราณสถานของชาติ มีลักษณะศิลปะล้านนา มีผังสี่เหลี่ยมผืนผ้าแบบยกเก็จ คือมีการลดขนาดความกว้างของช่วงเสา หลังคาสองตับสามชั้น ไม่มีมุขหน้าเป็นระเบียงโถงและไม่มีมุขหลัง มีภาพจิตรกรรมฝาผนัง คาดว่าน่าจะเขียนโดยช่างแต้มชาวไตใหญ่ แต่อักษรจารึกเป็นอักษรล้านนาไม่ใช่อักษรไตใหญ่ เป็นภาพพุทธประวัติ พระเวสสันดรชาดก วิฑูรบัณฑิต นิทานพื้นบ้านจันทคาธชาดก วัดยังมีหอไตร อุโบสถกลางน้ำ และโรงเรียนปริยัติธรรม

อ้างอิง
-------

1. ↑  "วัดป่าแดด". สำนักงานพระพุทธศาสนาแห่งชาติ.
2. ↑  "วัดป่าแดด". โครงการพัฒนาเว็บไซต์ศิลปวัฒนธรรมเมืองแม่แจ่ม. คลังข้อมูลเก่าเก็บจากแหล่งเดิมเมื่อ 2021-10-22. สืบค้นเมื่อ 2021-10-14.

คอมมอนส์ มีภาพและสื่อเกี่ยวกับ:  
**วัดป่าแดด**
**วัดนาเขื่อน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาป่า อำเภอเมืองชลบุรี จังหวัดชลบุรี มีเนื้อที่รวมทั้งสิ้น 38 ไร่ 1 งาน 71 ตารางวา

วัดนาเขื่อนสร้างตั้งแต่สมัยพระบาทสมเด็จพระจุลจอมเกล้าเจ้าอยู่หัว ได้รับอนุญาตให้สร้างวัดเมื่อ พ.ศ. 2405 ต่อมา พ.ศ. 2500 ได้ร้างไประยะหนึ่ง ไม่มีพระจำพรรษา จนถึง พ.ศ. 2503 พระครูศรีสัตยาภิวัฒน์ ได้ส่งพระประกอบ สีตธมฺโม มารักษาการเป็นเจ้าอาวาสรูปแรก วัดนาเขื่อนได้รับพระราชทานวิสุงคามสีมาเมื่อประมาณ พ.ศ. 2452 เขตวิสุงคามสีมา กว้าง 6.50 เมตร ยาว 11.50 เมตร บูรณปฏิสังขรณ์ครั้งแรกเมื่อประมาณ พ.ศ. 2477 และครั้งที่สอง ประมาณ พ.ศ. 2512 

อาคารเสนาสนะประกอบด้วย อุโบสถหลังเดิม 1 หลัง มีกุฏิสงฆ์จำนวน 15 หลัง มีศาลาการเปรียญ วิหาร ศาลาฌาปนสถาน เมรุ และหอระฆัง วัดมีสิ่งศักดิ์สิทธิ์คือท้าวเวสวัณ ประชาชนที่ได้มาทำบุญและกราบสักการะบูชาเพื่อขอโชคลาภ

อ้างอิง
-------

1. ↑  "วัดนาเขื่อน (จังหวัดชลบุรี)". เทศบาลตำบลนาป่า.
2. ↑  "วัดนาเขื่อน ตำบลนาป่า อำเภอเมือง จังหวัดชลบุรี". มูลนิธิชัยพัฒนา.
3. ↑  "ท่องเที่ยวแล้วไม่ลืมขอโชคลาภ "ท้าวเวสสุวรรณ" วัดนาเขื่อน จ.ชลบุรี หลังมีคนมาขอโชคแล้วถูกรางวัลที่ 1 ย้อนมาแก้บน". ช่อง 7.
**วัดสำโรง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวัดสำโรง อำเภอนครชัยศรี จังหวัดนครปฐม

วัดสำโรงสร้างเมื่อ พ.ศ. 2343 เดิมชื่อว่า **วัดสามโรง** เพราะที่ตั้งวัดนี้มีต้นสำโรงขึ้นอยู่ในบริเวณที่ตั้งวัด จวบกับชาวบ้านแถบนั้นได้ช่วยกันสร้างโรงขึ้นมา 3 หลัง เพราะสถานที่นี้ได้มีพระภิกษุปักกลดอาศัยปฏิบัติธรรมอยู่บ่อยครั้ง ต่อมาชาวบ้านแถบนี้เห็นว่าสถานที่ตั้งนี้สมควรเป็นที่ตั้งวัด ปู่ดำซึ่งเป็นเจ้าของที่จึงได้ถวายที่ตรงนี้ให้เป็นที่ตั้งวัดและชาวสำโรงจึงได้ไปอาราชธนาพระภิกษุนุช มาเป็นเจ้าอาวาส และปู่ดำ ซึ่งเป็นเจ้าของที่ดินก็ได้อุปสมบทเป็นภิกษุและได้ช่วยพระภิกษุนุช พัฒนาสิ่งก่อสร้างจนมี กุฏิสงฆ์ ศาลาดิน และโบสถ์หลังเล็ก ๆ เป็นที่พอจะอุปสมบทได้ ชาวบ้านเรียกว่า "วัดสามโรง" ต่อมาเปลี่ยนชื่อวัดมาเป็น "วัดสำโรง" ตามพื้นที่ซึ่งมีต้นสำโรงขึ้นอยู่ในบริเวณวัด วัดได้รับพระราชทานวิสุงคามสีมาเมื่อ พ.ศ. 2493

ภายในวัดมีพิพิธภัณฑ์พื้นบ้านวัดสำโรงเริ่มดำเนินโครงการจัดตั้งเมื่อปี พ.ศ. 2542 โดยมีเจ้าอาวาสวัดสำโรงคือ พระครูสิริปุญญาภิวัตน์เป็นประธาน จัดแสดงมรดกพื้นบ้านต่าง ๆ เช่น อุปกรณ์ที่ใช้ในการประกอบอาหาร เครื่องมือหัตถกรรมต่าง ๆ อุปกรณ์ตวงข้าว เครื่องมือจับสัตว์น้ำและเครื่องใช้อื่น ๆ อีกเป็นจำนวนมาก

วัดสำโรงมีเกจิดัง ชื่อว่าหลวงปู่นุช และหลวงพ่อหลิ่ม ผู้สร้างเหรียญหล่อพระพุทธชินราชอันเข้มขลังแต่อดีตและสร้างตั๊กแตนแสนล้าน

อ้างอิง
-------

1. ↑  "ข้อมูลตำบลวัดสำโรง อำเภอนครชัยศรี นครปฐม". ไทยตำบล. คลังข้อมูลเก่าเก็บจากแหล่งเดิมเมื่อ 2021-05-07. สืบค้นเมื่อ 2021-05-07.
2. ↑  "พิพิธภัณฑ์พื้นบ้านวัดสำโรง". กระทรวงการท่องเที่ยวและกีฬา. คลังข้อมูลเก่าเก็บจากแหล่งเดิมเมื่อ 2021-05-07. สืบค้นเมื่อ 2021-05-07.
3. ↑  "วัดสำโรง จ.นครปฐม เชิญชวนประชาชน ร่วมบูรณะพระอุโบสถ-กุฏิพระที่ทรุดโทรม". แนวหน้า. 19 กรกฎาคม 2556.
**วัดอัยยิการาม** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลลำผักกูด อำเภอธัญบุรี จังหวัดปทุมธานี

วัดอัยยิการามสร้างเมื่อ พ.ศ. 2440 โดยมีคุณหญิงพลอย โกมารกุล ถวายที่ดิน 7 ไร่ 2 งาน ซึ่งมีหลวงพ่อทรัพย์ นายคำและนายแกละเป็นผู้รับมอบและได้ขนานนามว่า **วัดแก้วพลอยฑูรย์** เพื่อเป็นเกียรติแก่คุณหญิงพลอยโกมารกุล แต่ชาวบ้านเรียก **วัดปากบึง** เพราะวัดตั้งอยู่ริมปากบึงใหญ่ระหว่างคลองแปดกับคลองเก้า ต่อมาได้เปลี่ยนชื่อเป็น "วัดอัยยิการาม" เมื่อใดไม่ปรากฏหลักฐาน วัดได้รับพระราชทานวิสุงคามสีมาเมื่อวันที่ 9 กุมภาพันธ์ พ.ศ. 2504

ปูชนียสถานที่สำคัญคือ พระประธานในอุโบสถเป็นพระพุทธรูปแบบพระพุทธชินราช ทองเหลืองปิดทองคำเปลว พระพุทธรูปในวิหาร *พระขาว* หรือ *หลวงพ่อเงิน* องค์ใหญ่ที่ประดิษฐานอยู่กลางวัด *หลวงพ่ออู่ทอง* สร้างในสมัยอู่ทอง เป็นพระพุทธรูปทองคำโบกปิดทับด้วยปูน ประชาชนนำแผ่นทองมาติดเต็มองค์ และ *หลวงพ่อนาค* ภายในวัดยังมีพื้นที่ปลูกต้นทานตะวันบนพื้นที่ 20 ไร่ พร้อมดอกปอเทืองเหลืองอร่ามที่สถานปฏิบัติธรรมวัดอัยยิการาม

อ้างอิง
-------

1. ↑  "วัดอัยยิการาม". กระทรวงการท่องเที่ยวและกีฬา. คลังข้อมูลเก่าเก็บจากแหล่งเดิมเมื่อ 2021-04-30. สืบค้นเมื่อ 2021-04-30.
2. ↑  "วัดอัยยิการาม". ศูนย์ข้อมูลกลางทางวัฒนธรรม.
3. ↑  "วัดอัยยิการามเชิญชวนประชาชนเที่ยวชมทุ่งดอกทานตะวันบานสะพรั่งบนพื้นที่ 20 ไร่". คมชัดลึก.
**พระพรหมสุรินทร์ (จิตร)** เจ้ากรมพระตำรวจฝ่ายพระราชวังบวรในแผ่นดินสมเด็จพระเพทราชา บุตรของเจ้าพระยาชำนาญภักดี (สมบุญ) สมุหนายกในรัชสมัยสมเด็จพระนารายณ์มหาราชและสมเด็จพระเพทราชา สืบเชื้อสายมาจากเจ้าพระยาบวรราชนายก (เฉกอะหมัด) จุฬาราชมนตรีคนแรกในสมัยอยุธยา

ประวัติ
-------

พระพรหมสุรินทร์ (จิตร) เป็นบุตรชายคนที่ 2 เจ้าพระยาชำนาญภักดี (สมบุญ) สืบเชื้อสายมาจากเจ้าพระยาบวรราชนายก (เฉกอะหมัด) เมื่อโตขึ้นเจ้าพระยาชำนาญภักดี (สมบุญ) บิดาได้นำถวายตัวเป็นมหาดเล็กหลวง ในสมเด็จพระนารายณ์มหาราช ต่อมาสมเด็จพระนารายณ์สวรรคต พระเพทราชา จางวางกรมพระคชบาล ได้เป็นพระมหากษัตริย์ ได้โปรดเกล้าตั้งให้นายจิตร บุตรเจ้าพระยาชำนาญภักดี (สมบุญ) เป็นที่พระพรหมสุรินทร์ เจ้ากรมพระตำรวจฝ่ายพระราชวังบวร ด้วยท่านจิตรนั้นชอบพอรักใคร่กับขุนหลวงสรศักดิ์ มหาอุปราชเป็นอันมาก แต่ท่านถึงแก่อนิจกรรมก่อนที่ขุนหลวงสรศักดิ์จะขึ้นเป็นพระเจ้าแผ่นดิน ในต้นแผ่นดินสมเด็จพระเพทราชา

อ้างอิง
-------

1. ↑  "วงศ์เฉกอะหมัด". ชมรมสายสกุลบุนนาค. 2 มีนาคม 2559. คลังข้อมูลเก่าเก็บจากแหล่งเดิมเมื่อ 2017-07-22. สืบค้นเมื่อ 12 กรกฎาคม 2560. `{{cite web}}`: ตรวจสอบค่าวันที่ใน: `|accessdate=` (help)
**วัดพระปรางค์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชิงกลัด อำเภอบางระจัน จังหวัดสิงห์บุรี

ภายในบริเวณวัดมีพระปรางค์ศิลปะอยุธยาตอนต้น พุทธศตวรรษที่ 21 สันนิษฐานว่าสร้างในสมัยสมเด็จพระนารายณ์มหาราช องค์ปรางค์สูง 15 เมตร ก่อด้วยอิฐแบบปรางค์ไทยสูงชะลูดคล้ายฝักข้าวโพด ฐานเตี้ย ภายในกลวง มีคูหาสี่เหลี่ยมจตุรัสบนผนังคูหา และปัจจุบันร่องรอยภาพจิตรกรรมฝาผนังได้ลบเลือนไปแล้ว ด้านหลังมีวิหารเก่าแก่แบบอยุธยา หน้าบันเป็นลายแกะสลักไม้รูปตัวสิงห์และคันทวยต่าง ๆ มีภูเขาและรอยพระพุทธบาทจำลองบนยอดเขา อุโบสถมีลักษณะสถาปัตยกรรมแบบอยุธยาตอนปลาย วัดพระปรางค์ถูกขึ้นทะเบียนเป็นโบราณสถานเมื่อวันที่ 8 มีนาคม พ.ศ. 2478

นอกจากนั้นยังปรากฏร่องรอยของเตาเผาแม่น้ำน้อยประมาณ 3–4 เตา ซึ่งเป็นแหล่งผลิตเครื่องปั้นดินเผาขนาดใหญ่ที่สุดในสมัยกรุงศรีอยุธยา ตัวเตาเป็นแบบระบายความร้อนเฉียงขึ้นตั้งอยู่บนเนินขนาดใหญ่ตัวเตาบางตัวคล้ายเรือประทุนเรียกว่า *เตาประทุน* ผลิตภัณฑ์ที่พบมากคือไหไหสี่หู อ่าง ครก กระปุก ขวด ช่อฟ้า กาน้ำ ช่อฟ้า ประติมากรรมลอยตัวรูปสัตว์ต่าง ๆ และกระสุนปืนใหญ่ เป็นต้น

อ้างอิง
-------

1. ↑  "วัดพระปรางค์ (ชัณสูตร)". สำนักวิทยบริการและเทคโนโลยีสารสนเทศ มหาวิทยาลัยราชภัฏเทพสตรี. คลังข้อมูลเก่าเก็บจากแหล่งเดิมเมื่อ 2021-05-08. สืบค้นเมื่อ 2021-06-12.
2. ↑  "วัดพระปรางค์ (ชัณสูตร)". วัดพระปรางค์ (ชัณสูตร).[*ลิงก์เสีย*]
3. ↑  "วัดพระปรางค์ (ชัณสูตร)". การท่องเที่ยวแห่งประเทศไทย (ททท.).

คอมมอนส์ มีภาพและสื่อเกี่ยวกับ:  
**วัดพระปรางค์**
**สนามไฟฟ้า** (อังกฤษ: electric field) คือปริมาณซึ่งใช้บรรยายการที่ประจุไฟฟ้าทำให้เกิดแรงกระทำกับอนุภาคมีประจุภายในบริเวณโดยรอบ หน่วยของสนามไฟฟ้าคือ นิวตันต่อคูลอมบ์ หรือโวลต์ต่อเมตร (มีค่าเท่ากัน) สนามไฟฟ้านั้นประกอบขึ้นจากโฟตอนและมีพลังงานไฟฟ้าเก็บอยู่ ซึ่งขนาดของความหนาแน่นของพลังงานขึ้นกับกำลังสองของความหนาแน่นของสนาม ในกรณีของไฟฟ้าสถิต สนามไฟฟ้าประกอบขึ้นจากการแลกเปลี่ยนโฟตอนเสมือนระหว่างอนุภาคมีประจุ ส่วนในกรณีคลื่นแม่เหล็กไฟฟ้านั้น สนามไฟฟ้าเปลี่ยนแปลงไปพร้อมกับสนามแม่เหล็ก โดยมีการไหลของพลังงานจริง และประกอบขึ้นจากโฟตอนจริง

นิยามและที่มา
-------------

นิยามทางคณิตศาสตร์ของสนามไฟฟ้ากำหนดไว้ดังนี้ กฎของคูลอมบ์ (Coulomb's law) กล่าวว่าแรงกระทำระหว่างอนุภาคมีประจุสองอนุภาค มีค่าเท่ากับ

{\displaystyle \mathbf {F} ={\frac {1}{4\pi \epsilon \_{0}}}{\frac {q\_{1}q\_{2}}{r^{2}}}\mathbf {\hat {r}} (1)}
เมื่อ

* {\displaystyle \epsilon \_{0}} (อ่านว่า *เอปสิลอน-นอท*) คือ สภาพยอมของสุญญากาศ ซึ่งเป็นค่าคงตัวทางฟิสิกส์ตัวหนึ่ง;
* {\displaystyle q\_{1}} และ {\displaystyle q\_{2}} คือ ประจุไฟฟ้าของอนุภาคแต่ละตัว;
* {\displaystyle r} คือ ระยะทางระหว่างอนุภาคทั้งสอง;
* {\displaystyle {\hat {r}}} คือ เวกเตอร์หนึ่งหน่วย ซึ่งชี้จากอนุภาคตัวหนึ่งไปอีกตัว

ในระบบหน่วยเอสไอ หน่วยของแรงคือ นิวตัน, หน่วยของประจุคือคูลอมบ์, หน่วยของระยะทางคือเมตร ดังนั้น{\displaystyle \epsilon \_{0}} มีหน่วยเป็น C2/ (N·m2). ค่านี้ได้หาได้จากการทดลองโดยไม่มีทฤษฎีกำหนด

สมมุติว่าอนุภาคตัวหนึ่งอยู่นิ่ง และอนุภาคอีกตัวเป็น "ประจุทดสอบ" จากสมการด้านบนจะเห็นว่าแรงกระทำที่เกิดขึ้นบนประจุทดสอบนั้นแปรผันตรงกับขนาดของประจุทดสอบ นิยามของสนามไฟฟ้าคืออัตราส่วนคงที่ระหว่างขนาดของประจุและขนาดของแรงที่เกิดขึ้น คือ สูตร

{\displaystyle \mathbf {F} =q\mathbf {E} }
{\displaystyle \mathbf {E} ={\frac {1}{4\pi \epsilon \_{0}}}{\frac {Q}{r^{2}}}\mathbf {\hat {r}} }
สมการนี้เป็นจริงเฉพาะในกรณีไฟฟ้าสถิต (คือกรณีที่ประจุไม่มีการเคลื่อนที่) เท่านั้น ถ้าพิจารณากรณีทั่วไปซึ่งประจุมีการเคลื่อนที่ด้วย สมการด้านบนจะต้องกลายเป็นสมการของลอเรนซ์

คุณสมบัติ
---------

สมการที่ (1) แสดงให้เห็นว่าสนามไฟฟ้ามีค่าขึ้นกับตำแหน่ง สนามไฟฟ้าจากประจุตัวหนึ่งจะมีค่าลดลงเรื่อยๆ ณ ตำแหน่งที่ห่างออกจากประจุนั้น โดยขนาดจะลดลงเป็นอัตราส่วนของกำลังสองของระยะทางจากตัวประจุ

สนามไฟฟ้าปฏิบัติตัวตามหลักการซ้อนทับ นั่นคือ หากมีประจุไฟฟ้ามากกว่าหนึ่งตัวในระบบแล้ว สนามไฟฟ้า ณ ตำแหน่งใดๆ ในระบบจะมีค่าเท่ากับผลรวมแบบเวกเตอร์ของสนามไฟฟ้าซึ่งเกิดจากประจุแต่ละตัวเดี่ยวๆ

{\displaystyle E\_{tot}=E\_{1}+E\_{2}+E\_{3}\ldots \,\!}
หากเราขยายหลักการนี้ไปสู่กรณีที่ประจุไฟฟ้ามีจำนวนเป็นอนันต์ สมการจะกลายเป็น

{\displaystyle \mathbf {E} ={\frac {1}{4\pi \epsilon \_{0}}}\int {\frac {\rho }{r^{2}}}\mathbf {\hat {r}} \,d^{3}\mathbf {r} }
เมื่อ ρ คือความหนาแน่นของประจุ หรือจำนวนประจุไฟฟ้าต่อหน่วยปริมาตร

สนามไฟฟ้านั้นมีค่าเท่ากับค่าลบของ เกรเดียนต์ของศักย์ไฟฟ้า

{\displaystyle \mathbf {E} =-\mathbf {\nabla } \phi }

ดูเพิ่ม
-------

* สมการของแมกซ์เวลล์ คือชุดสมการที่สมบูรณ์สำหรับการอธิบายปรากฏการณ์ที่เกี่ยวข้องกับสนามไฟฟ้า
* ทฤษฎีแม่เหล็กไฟฟ้า
* ไฟฟ้าสถิต
* แม่เหล็ก
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

**เฟอร์รารี่ 458 อิตาเลีย** (อิตาลี: *Ferrari 458 Italia*) เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดย บริษัทรถยนต์สัญชาติอิตาลี เฟอร์รารี่ 458 อิตาเลียเป็นรุ่นที่มาแทน เอฟ430 ซึ่งได้ยุติสายการผลิตไปในปี ค.ศ. 2009 458 อิตาเลีย ได้เปิดตัวอย่างเป็นทางการเมื่อวันที่ 15 พฤศจิกายน ที่งานแฟรงเฟิร์ตมอเตอร์โชว์ ปี ค.ศ. 2009 และได้สิ้นสุดสายการผลิตลงในปี ค.ศ. 2015 โดยมีรุ่น 488 มาแทนในสายการผลิต 

458 อิตาเลีย ได้รับรางวัล "รถแห่งปีประจำปี ค.ศ. 2009" (Car of the Year 2009) และรางวัล "ซูเปอร์คาร์แห่งปี" (Supercar of the Year) สำหรับ 458 สไปเดอร์ ก็ได้รับรางวัล "รถเปิดประทุนแห่งปี" (Cabrio of the Year 2011) จากนิตยสารท็อปเกียร์ นอกจากนี้ 458 สไปเดอร์ ยังได้รับรางวัลจากนิตยสาร ออโต ไซตุง ว่า "เป็นรถเปิดประทุนที่ดีที่สุด" และนิตยสารมอเตอร์ เทรนด์ ก็มอบรางวัลให้แก่ 458 อิตาเลีย ในฐานะ "รถที่ขับขี่ดีที่สุด" ในปี ค.ศ. 2011

458 สไปเดอร์
------------

**เฟอร์รารี่ 458 สไปเดอร์** ( 458 Spider ) ได้เปิดตัวอย่างเป็นทางการที่งานแฟรงเฟิร์ตมอเตอร์โชว์ ปี ค.ศ. 2011 มาพร้อมกับ สไตล์รถเปิดประทุนที่หลังคาทำจาก อะลูมิเนียม ด้วยน้ำหนักเพียง 25 กิโลกรัม เบากว่าหลังคาพ้าใบของเฟอร์รารี่ เอฟ430 สไปเดอร์ ( Ferrari F430 Spider ) เสียด้วย สามารถพับเก็บเองได้อัตโนมัติได้ภายในเวลาเพียง 14 วินาที เครื่องยนต์ได้มีการวางผังใหม่ เนื่องจากติดขัดที่ระบบเปิดประทุน จึงทำให้ด้านท้ายไม่โชว์เครื่อง (ด้านท้ายรุ่นธรรมดาจะเป็นกระจกสำหรับโชว์เครื่อง) เหมือนรุ่นธรรมดา ถึงแม้จะเป็นรุ่นเปิดประทุนแต่ความเร่ง 0-100 กม./ชม. ก็ยังคงเท่าเดิม แต่ความเร็ว ลดลงเล็กน้อย ตกไปที่ 320 กม./ชม. ทางเฟอร์รารี ก็ได้วางแผนที่จะผลิต 458 สไปเดอร์ เป็นจำนวน 1,500-2,000 คัน ในทุกๆปี

ดูเพิ่ม
-------

* เฟอร์รารี่
* เฟอร์รารี่ เอฟ430
* เฟอร์รารี่ เอ็นโซ

อ้างอิง
-------

1. 1 2 3 4  "Ferrari Announces the 458 Italia as the F430 Successor, Counts Down to Frankfurt Debut". *italiaspeed.com*. สืบค้นเมื่อ 2009-07-28.
2. ↑  
"Car and Driver 2010 Ferrari 458 Italia First Drive Review".
3. ↑
4. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2015-06-08. สืบค้นเมื่อ 2013-11-03.
5. ↑  "Ferrari 458 Spider". คลังข้อมูลเก่าเก็บจากแหล่งเดิมเมื่อ 2012-07-16. สืบค้นเมื่อ 2011-08-26.
6. ↑  "Ferrari dévoile le Spider 458". คลังข้อมูลเก่าเก็บจากแหล่งเดิมเมื่อ 2011-10-04. สืบค้นเมื่อ 2011-08-26.
**วัดคลองสวน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งเหนือคลองประเวศบุรีรมย์ ในตำบลเกาะไร่ อำเภอบ้านโพธิ์ จังหวัดฉะเชิงเทรา ที่ดินตั้งวัดมีจำนวน 8 ไร่ 3 งาน 48 ตารางวา

วัดคลองสวนสร้างวัดเมื่อวันที่ 1 เมษายน พ.ศ. 2430 ได้รับพระราชวิสุงคามสีมา เมื่อ พ.ศ. 2484 โดยมีนายจ้อย นางจันทร์ ถนอมทรัพย์ เป็นผู้นำในการสร้างวัด และเป็นผู้บริจาคที่ดิน วัดคลองสวนได้รับการคัดเลือกจากกรมการศาสนา กระทรวงศึกษาธิการ เป็นวัดพัฒนาตัวอย่าง ประจำปี พ.ศ. 2515

อาคารและเสนาสนะที่สำคัญ ได้แก่ อุโบสถ สร้างเมื่อ พ.ศ. 2430 เป็นอาคารคอนกรีตเสริมเหล็ก ศาลาการเปรียญสร้างเมื่อ พ.ศ. 2490 เป็นอาคารไม้ หอสวดมนต์ สร้างเมื่อ พ.ศ. 2533 กุฏิสงฆ์ เป็นอาคารคอนกรีตเสริมเหล็ก จำนวน 10 หลัง ศาลาอเนกประสงค์ สร้างเมื่อ พ.ศ. 2533 ศาลาบำเพ็ญกุศล จำนวน 3 หลัง เป็นอาคารคอนกรีตเสริมเหล็ก หอพระ ซึ่งประดิษฐานรูปเหมือนและอัฐิพระครูพิบูลย์ธรรมขันธ์หรือหลวงพ่อแกร เจ้าอาวาสรูปที่ห้าของวัดคลองสวน ซึ่งมีประชาชนให้ความเคารพศรัทธา และเดินทางมาสักการบูชาอยู่เสมอ และถังน้ำฝนเก่าแก่

อ้างอิง
-------

1. ↑  "วัดคลองสวน". กระทรวงการท่องเที่ยวและกีฬา. คลังข้อมูลเก่าเก็บจากแหล่งเดิมเมื่อ 2021-06-24. สืบค้นเมื่อ 2021-06-17.
2. ↑  "วัดคลองสวน". ศูนย์ข้อมูลกลางทางวัฒนธรรม.
3. ↑  "ชุมชนตลาดเก่าคลองสวน ๑๐๐ จังหวัดฉะเชิงเทรา". สำนักงานจังหวัดฉะเชิงเทรา.[*ลิงก์เสีย*]
**พจนาถ พจนาพิทักษ์** ชื่อเล่น **เอก** เป็นนักร้อง กวี นักเขียน และนักแต่งเพลงชาวไทย เกิดวันที่ 1 ธันวาคม พ.ศ. 2512 (53 ปี) ที่บ้านเขาพระ อำเภอรัตภูมิ จังหวัดสงขลา แต่ไปเติบโตตั้งแต่เด็กและเรียนหนังสือตั้งแต่ชั้นอนุบาลจนถึงมัธยมปีที่ 3 ที่ จังหวัดสตูล

ค้นพบตัวเองว่าสนใจในสิ่งที่เรียกว่าบทกวีตอนเรียนศิลปะอยู่ที่วิทยาลัยศิลปหัตถกรรมจังหวัดนครศรีธรรมราช ต่อมาเมื่ออยู่ในรั้วมหาวิทยาลัยรามคำแหง จึงมีผลงานบทกวีและมีงานเขียนเผยแพร่นิตยสารอย่างต่อเนื่อง ได้รับรางวัล ชนะเลิศโล่ห์พระราชทานจาก สมเด็จพระเทพรัตนราชสุดาฯ สยามบรมราชกุมารีในการประกวดบทกวีนักศึกษาของชุมนุมวรรณศิลป์5สถาบัน(จุฬาฯ,ธรรมศาสตร์,เกษตรศาสตร์,รามคำแหง,หอการค้า)ในปี พ.ศ. 2532 รางวัลบทกวีดีเด่นของสมาคมภาษาและหนังสือแห่งประเทศไทยฯในปี พ.ศ. 2537 ชนะเลิศบทกวีในวาระครบ30ปีเหตุการณ์ 6ตุลาคม ของเครือข่ายนักเขียนแห่งประเทศไทย

มีผลงานรวมบทกวีนิพนธ์ออกมาตั้งแต่ปี พ.ศ. 2535 จนถึงปี พ.ศ. 2554 ตามลำดับดังนี้ ' บนปีกปรารถนา,อ่อนไหวใช่อ่อนแอ,ธารแสนสาย,พุแสงหวัง*,'ชุมชนชาวดิน*,'เอ่ยคำว่ารักบ้างก็ได้ ' และ ' ดินแดนไม่มหัศจรรย์ '

### สตูดิโออัลบั้ม

มีผลงานเพลงของตัวเองออกมาแล้ว 8 อัลบั้ม ได้แก่ 

* พจนาถ (สังกัด ไมล์สโตนเร็คคอร์ด)
* อยู่พรุ่งนี้ (สังกัด ไมล์สโตนเร็คคอร์ด)
* ในร้านหนังสือชื่อความหลัง (อิสระ)
* ฝากเพลงไปบ้าน (สังกัด Here)
* เพลงกวี (อิสระ)
* รวม 25 บทเพลงทุ่งแสงตะวัน (อิสระ)
* เพลงเอก (กะทิกะลา คอมปานี)
* ฝันต่อฝัน (อิสระ)

### อัลบั้มบันทึกการแสดงคอนเสิร์ตเดี่ยว

* ทุ่งขอบฟ้า ใบไม้ฝัน (DVD) เดือนกุมภาพันธ์ พ.ศ. 2556

### บันทึกการแสดงคอนเสิร์ตร่วมกับศิลปินคนอื่น

* มหกรรมดนตรีเพื่อธรรมชาติและชีวิต ครั้งที่ 10 (11 ธันวาคม 2547)
* Bangkok Music Forum ครั้งที่ 8 (18 ตุลาคม 2557)

### อัลบั้มภาคพิเศษ

* เพลงประกอบรายการสารคดี ทุ่งแสงตะวัน ทางช่อง 3
* เพลงประกอบในรายการ คนค้นฅน ทางช่อง 9
* เพลงนำรายการสารคดี มดคันไฟ, สองกำลังสื่อ ทาง ThaiPBS
* เพลง ฝากใจไปบ้าน ประกอบละครทางช่อง7สี

อ้างอิง
-------
**วัดฉิมพลีสุทธาวาส** คนมอญเรียกวัดนี้ว่า **เพี้ยะโต้** เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านลัดเกร็ด ตำบลเกาะเกร็ด อำเภอปากเกร็ด จังหวัดนนทบุรี มีปูชนีย์วัตถุที่สำคัญ คือ อุโบสถขนาดเล็กแต่มีความงดงามเป็นเลิศ มีเจดีย์ย่อมุมไม้สิบสองและเจดีย์องค์เล็ก 4 องค์ล้อมเจดีย์องค์ใหญ่

ประวัติ
-------

วัดฉิมพลีสุทธาวาสสร้างขึ้นในสมัยอยุธยา ในนาม **วัดป่าฝ้าย** ถูกทิ้งร้างไปพร้อมกับวัดป่าเลไลยก์ที่อยู่ติดกัน จากนั้นสันนิษฐานว่าพระบาทสมเด็จพระพุทธเลิศหล้านภาลัยได้ทรงบูรณปฏิสังขรณ์และพระราชทานนามใหม่ว่า วัดฉิมพลีเนื่องจากพระนามเดิมของรัชกาลที่ 2 คือ เจ้าฟ้าชายฉิมและตราพระราชลัญจกรของพระองค์เป็นรูปครุฑส่วนคำว่า *สุทธาวาส* ที่พ่วงท้ายนั้นคล้ายชื่อเดิมของวัดสุทัศน์คือ วัดมหาสุทธาวาส ซึ่งเป็นวัดที่รัชกาลที่ 2 ทรงทำนุบำรุง

อาคารเสนาสนะ
------------

อุโบสถขึ้นชื่อว่างดงามที่สุดในจังหวัดนนทบุรี เป็นโบสถ์แบบมหาอุดที่ยังรักษาสถาปัตยกรรมแต่ครั้งกรุงศรีอยุธยาไว้ได้มาก มีขนาด 5 ห้อง หน้าบันจำหลักไม้เป็นรูปเทพทรงราชรถล้อม รอบด้วยลายดอกไม้ ยอดมณฑป ซุ้มประตูและซุ้มหน้าต่างเป็นแบบหน้านาง ฐานพระอุโบสถโค้งแบบเรือสำเภา มีพระประธานและพระพุทธรูปทรงเครื่องน้อยแบบอยุธยา แต่ได้ถูกคนร้ายลักลอบขโมยไปทั้งสององค์

เจดีย์ตั้งอยู่ด้านเหนือพระอุโบสถ เป็นเจดีย์ย่อมุมไม้สิบสององค์ใหญ่โดยมีเจดีย์องค์เล็กอีก 4 องค์ล้อมรอบทั้งหมด นอกจากนี้ยังมีตุ๊กตาจีนขนาดใหญ่ตั้งอยู่ข้างประตูกำแพงพระอุโบสถ ใบเสมาทำจากหินชนวนที่มีขนาดใหญ่ที่สุดในปากเกร็ด บานประตูเขียนลายทองรดน้ำภาพเสี้ยวกาง

อ้างอิง
-------

1. ↑  "วัดฉิมพลีสุทธาวาส". *การท่องเที่ยวแห่งประเทศไทย*.
2. ↑  "วัดฉิมพลีสุทธาวาส". *องค์การบริหารส่วนตำบลเกาะเกร็ด*. คลังข้อมูลเก่าเก็บจากแหล่งเดิมเมื่อ 2022-08-19. สืบค้นเมื่อ 2020-08-21.
3. ↑  "วัดฉิมพลีสุทธาวาส". *กระทรวงการท่องเที่ยวและกีฬา*. คลังข้อมูลเก่าเก็บจากแหล่งเดิมเมื่อ 2019-05-06. สืบค้นเมื่อ 2020-08-21.

คอมมอนส์ มีภาพและสื่อเกี่ยวกับ:  
**วัดฉิมพลีสุทธาวาส**